CELEX: 62013CN0332
Language: lv
Date: 2013-06-19 00:00:00
Title: Lieta C-332/13: Lūgums sniegt prejudiciālu nolēmumu, ko 2013. gada 19. jūnijā iesniedza Kúria (Ungārija) — Ferenc Weigl / Nemzeti Innovációs Hivatal

21.9.2013   
            
            
               LV
            
            
               Eiropas Savienības Oficiālais Vēstnesis
            
            
               C 274/3
            
         Lūgums sniegt prejudiciālu nolēmumu, ko 2013. gada 19. jūnijā iesniedza Kúria (Ungārija) — Ferenc Weigl/Nemzeti Innovációs Hivatal
   
   (Lieta C-332/13)
   2013/C 274/05
   Tiesvedības valoda — ungāru
   
      Iesniedzējtiesa
   
   
      Kúria
   
   
      Lietas dalībnieki pamata procesā
   
   
      Prasītājs: Ferenc Weigl
   
   
      Atbildētājs: Nemzeti Innovációs Hivatal
   
   
      Prejudiciālie jautājumi
   
   
               1)
            
            
               Vai Eiropas Savienības Pamattiesību hartas 30. pants ir interpretējams tādējādi, ka tajā ietvertā norma par aizsardzību pret nepamatotu atlaišanu ir jāpiemēro, neskatoties uz to, ka Pārskatītās Eiropas Sociālās hartas 24. pantu dalībvalsts neatzīst par sev saistošu?
            
         
               2)
            
            
               Vai, gadījumā ja tas tā ir, Eiropas Savienības Pamattiesību hartas 30. pants ir interpretējams tādējādi, ka valsts tiesību norma, saskaņā ar kuru valdības ierēdņa atlaišanas gadījumā tai nav jāpaziņo atlaišanas pamatojums, atbilst “nepamatotas atlaišanas” jēdzienam?
            
         
               3)
            
            
               Vai Eiropas Savienības Pamattiesību hartas 30. pantā ietvertais formulējums “ievērojot Savienības tiesību aktus, kā arī valstu tiesību aktus un praksi” ir interpretējams tādējādi, ka dalībvalsts normatīvajos aktos var noteikt īpašu to personu kategoriju, kurām viņu tiesisko attiecību izbeigšanas gadījumā Eiropas Savienības Pamattiesību hartas 30. pants nav jāpiemēro?
            
         
               4)
            
            
               Vai, ņemot vērā atbildi uz 1. līdz 3. jautājumu, Eiropas Savienības Pamattiesību hartas 51. panta 1. punkts attiecībā uz valdības ierēdņiem ir interpretējams tādējādi, ka valsts tiesām ir pienākums nepiemērot šīs hartas 30. pantam pretrunā esošās valsts tiesību normas?